ddrg/super_eurlex huggingface dataset:
20070723

Aftale

i form af brevveksling om midlertidig anvendelse af protokollen om fastsættelse for perioden 1. juni 2006- 31. maj 2010 af de fiskerimuligheder og den finansielle modydelse, der er omhandlet i aftalen mellem Den Demokratiske Republik São Tomé og Príncipe og Det Europæiske Fællesskab

A. Brev fra regeringen for Den Demokratiske Republik São Tomé og Príncipe

Hr. …,

Under henvisning til protokollen paraferet torsdag den 25. maj 2006 om fastsættelse af fiskerirettighederne og den finansielle modydelse for perioden 1. juni 2006- 31. maj 2010, har jeg den ære at meddele Dem, at Den Demokratiske Republik São Tomé og Príncipe er rede til at anvende denne protokol midlertidigt fra den 1. juni 2006, indtil den træder i kraft i henhold til protokollens artikel 12, forudsat at Det Europæiske Fællesskab er rede til at gøre det samme.

Det er i så fald en forudsætning, at første rate af den finansielle modydelse, der er fastsat i protokollens artikel 2, betales inden den 15. maj 2007.

Jeg ville være Dem taknemmelig, hvis De over for mig vil bekræfte, at Det Europæiske Fællesskab er indforstået med en sådan midlertidig anvendelse.

Modtag, hr. …, forsikringen om min mest udmærkede højagtelse.

For regeringen for Den Demokratiske Republik São Tomé og Príncipe

B. Brev fra Fællesskabet

Hr. …,

Jeg har den ære hermed at anerkende modtagelsen af Deres brev af dags dato med følgende ordlyd:

"Under henvisning til protokollen paraferet torsdag den 25. maj 2006 om fastsættelse af fiskerirettighederne og den finansielle modydelse for perioden 1. juni 2006- 31. maj 2010, har jeg den ære at meddele Dem, at Den Demokratiske Republik São Tomé og Príncipe er rede til at anvende denne protokol midlertidigt fra den 1. juni 2006, indtil den træder i kraft i henhold til protokollens artikel 12, forudsat at Det Europæiske Fællesskab er rede til at gøre det samme.

Det er i så fald en forudsætning, at første rate af den finansielle modydelse, der er fastsat i protokollens artikel 2, betales inden den 15. maj 2007."

Jeg har den ære at bekræfte, at Det Europæiske Fællesskab er indforstået med en sådan midlertidig anvendelse.

Modtag, hr. …, forsikringen om min mest udmærkede højagtelse.

På vegne af Rådet for Den Europæiske Union

--------------------------------------------------
20070723

Erklæring på Den Europæiske Unions vegne om aftalen mellem Den Europæiske Union og Amerikas Forenede Stater om luftfartsselskabers behandling og overførsel af passagerliste (PNR)-oplysninger til United States Department of Homeland Security (DHS) (PNR-aftale 2007)

"Denne aftale, der ikke fraviger eller ændrer lovgivningen i EU eller dets medlemsstater, vil i afventen af dens ikrafttræden blive anvendt midlertidigt af medlemsstaterne i god tro inden for rammerne af deres eksisterende nationale lovgivning."

--------------------------------------------------
Godkendt protokollat

mellem Det Europæiske Fællesskab og Kongeriget Thailand

Forhandlinger i henhold til artikel XXVIII i GATT 1994 om ændring af indrømmelser for fjerkræ i EF-liste CXL, der er knyttet som bilag til GATT 1994.

I forhandlingerne i henhold til artikel XXVIII i GATT 1994 mellem Det Europæiske Fællesskab (i det følgende "EF") og Kongeriget Thailand (i det følgende "Thailand") om ændring af indrømmelser for fjerkræ i EF-liste CXL, der er knyttet som bilag til GATT 1994, er delegationerne for Kommissionen for De Europæiske Fællesskaber og Thailand blevet enige om nedenstående aftale.

1. Bundne toldsatser: Den bundne toldsats for pos. 02109020 (nuværende 02109939) og 16023219 er på henholdsvis 1300 EUR/ton og 1024 EUR/ton.

2. Toldkontingenter: EF åbner følgende årlige toldkontingenter:

a) for pos. 02109020 ("saltet") et kontingent på 264245 tons, hvoraf 92610 tons tildeles Thailand. Toldsatsen inden for kontingentet er på 15,4 % af værdien

b) for pos. 16023219 ("kogt") et kontingent på 250953 tons, hvoraf 160033 tons tildeles Thailand. Toldsatsen inden for kontingentet er på 8 % af værdien.

3. Import under de i stk. 2 omhandlede toldkontingenter sker på grundlag oprindelsescertifikater, som Thailands kompetente myndigheder udsteder uden forskelsbehandling.

4. Indrømmelserne i denne aftale er underlagt de bestemmelser, der eventuelt opnås enighed om under WTO's Doha-udviklingsdagsorden.

5. De kontingentmængder, der fordeles mellem lande, der har en hovedleverandørinteresse og en væsentlig leverandørinteresse, følger de generelle principper i artikel XIII i GATT. Eventuelle indrømmelser, som er en følge af anvendelsen af sådanne principper, kan ikke være mindre gunstige end dem, der er forhandlet under denne aftale.

6. De to parter forpligter sig til at gennemføre bestemmelserne i denne aftale så hurtigt, som deres interne procedurer gør det muligt.

7. Hvis den ene part i denne aftale anmoder herom, skal der gennemføres konsultationer om gennemførelsen af denne aftale.

Udfærdiget i Bruxelles den niogtyvende maj to tusind og syv.

For De Europæiske Fællesskaber

+++++ TIFF +++++

For Kongeriget Thailand

+++++ TIFF +++++

--------------------------------------------------
Godkendt protokollat

mellem Det Europæiske Fællesskab og Den Føderative Republik Brasilien

Forhandlinger i henhold til artikel XXVIII i GATT 1994 om ændring af indrømmelser for fjerkræ i EF-liste CXL, der er knyttet som bilag til GATT 1994.

I forhandlingerne i henhold til artikel XXVIII i GATT 1994 mellem Det Europæiske Fællesskab (i det følgende "EF") og Den Føderative Republik Brasilien (i det følgende "Brasilien") om ændring af indrømmelser for fjerkræ i EF-liste CXL, der er knyttet som bilag til GATT 1994, er delegationerne for Kommissionen for De Europæiske Fællesskaber og Brasilien blevet enige om nedenstående aftale.

Delegationerne for Kommissionen for De Europæiske Fællesskaber og Brasilien vil forelægge deres respektive myndigheder aftalen til godkendelse.

1. Bundne toldsatser: Den bundne toldsats for pos. 02109020 (nuværende 02109939), 160231 og 16023219 er på henholdsvis 1300 EUR/ton, 1024 EUR/ton og 1024 EUR/ton.

2. Toldkontingenter: EF åbner følgende årlige toldkontingenter:

a) for pos. 02109020 ("saltet") et kontingent på 264245 tons, hvoraf 170807 tons tildeles Brasilien. Toldsatsen inden for kontingentet er på 15,4 % af værdien

b) for pos. 160231 ("kalkun") et kontingent på 103896 tons, hvoraf 92300 tons tildeles Brasilien. Toldsatsen inden for kontingentet er på 8,5 % af værdien

c) for pos. 16023219 ("kogt") et kontingent på 250953 tons, hvoraf 79477 tons tildeles Brasilien. Toldsatsen inden for kontingentet er på 8 % af værdien.

3. Import under de i stk. 2 omhandlede toldkontingenter sker på grundlag af oprindelsescertifikater, som Brasiliens kompetente myndigheder udsteder uden forskelsbehandling.

4. Indrømmelserne i denne aftale er underlagt de bestemmelser, der eventuelt opnås enighed om under WTO's Doha-udviklingsdagsorden.

5. De kontingentmængder, der fordeles mellem lande, der har en hovedleverandørinteresse og en væsentlig leverandørinteresse, følger de generelle principper i artikel XIII i GATT. Eventuelle indrømmelser, som er en følge af anvendelsen af sådanne principper, kan ikke være mindre gunstige end dem, der er forhandlet under denne aftale.

6. De to parter forpligter sig til at gennemføre bestemmelserne i denne aftale så hurtigt, som deres interne procedurer gør det muligt.

7. Hvis den ene part i denne aftale anmoder herom, skal der gennemføres konsultationer om gennemførelsen af denne aftale.

Udfærdiget i Bruxelles den niogtyvende maj to tusind og syv.

For De Europæiske Fællesskaber

+++++ TIFF +++++

For Den Føderative Republik Brasilien

+++++ TIFF +++++

--------------------------------------------------
Protokol

til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, hvorved anvendelsesområdet for bestemmelserne i partnerskabs- og samarbejdsaftalen under hensyn til udløbsdatoen for den bilaterale tekstilaftale udvides til også at omfatte bilateral handel med tekstiler

DET EUROPÆISKE FÆLLESSKAB,

på den ene side, og

REPUBLIKKEN ASERBAJDSJAN,

på den anden side,

Som tager i betragtning,

(1) at partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (herefter benævnt "partnerskabs- og samarbejdsaftalen") trådte i kraft den 1. juli 1999,

(2) at der har fundet forhandlinger sted for at sikre, at anvendelsesområdet for de principper i partnerskabs- og samarbejdsaftalen, der finder anvendelse på handel med andre varer, formelt udvides til også at omfatte handel med tekstilprodukter,

(3) at der bør vedtages passende ændringer af partnerskabs- og samarbejdsaftalen,

ER BLEVET ENIGE OM FØLGENDE:

Artikel 1

I partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (i det følgende benævnt "partnerskabs- og samarbejdsaftalen") foretages følgende ændringer:

1) I artikel 12 udgår henvisningen til artikel 17.

2) Artikel 17 udgår.

Artikel 2

Denne protokol udgør en integreret del af partnerskabs- og samarbejdsaftalen.

Artikel 3

Protokollen træder i kraft den første dag i måneden efter undertegnelsen.

Artikel 4

Denne protokol er udfærdiget i to eksemplarer på hvert af parternes officielle sprog, idet hver af disse tekster har samme gyldighed.

--------------------------------------------------
Protokol

til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Kasakhstan på den anden side, hvorved anvendelsesområdet for bestemmelserne i partnerskabs- og samarbejdsaftalen under hensyn til udløbsdatoen for den bilaterale tekstilaftale udvides til også at omfatte bilateral handel med tekstiler

DET EUROPÆISKE FÆLLESSKAB,

på den ene side, og

REPUBLIKKEN KASAKHSTAN,

på den anden side,

som tager i betragtning,

(1) at partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Kasakhstan på den anden side (i det følgende benævnt "partnerskabs- og samarbejdsaftalen") trådte i kraft den 1. juli 1999,

(2) at der har fundet forhandlinger sted for at sikre, at anvendelsesområdet for de principper i partnerskabs- og samarbejdsaftalen, der finder anvendelse på handel med andre varer, formelt udvides til også at omfatte handel med tekstilprodukter,

(3) at der bør vedtages passende ændringer af partnerskabs- og samarbejdsaftalen,

ER BLEVET ENIGE OM FØLGENDE:

Artikel 1

I partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Kasakhstan på den anden side (i det følgende benævnt "partnerskabs- og samarbejdsaftalen") foretages følgende ændringer:

1) I artikel 11 udgår henvisningen til artikel 16.

2) Artikel 16 udgår.

Artikel 2

Denne protokol udgør en integreret del af partnerskabs- og samarbejdsaftalen.

Artikel 3

Protokollen træder i kraft den første dag i måneden efter undertegnelsen.

Artikel 4

Denne protokol er udfærdiget i to eksemplarer på hvert af parternes officielle sprog, idet hver af disse tekster har samme gyldighed.

--------------------------------------------------
—

til at parterne hver især opstiller en liste over minimumskrav for at sikre ansøgerne sammenhængende og ensartet grundlæggende oplysninger og for at sikre, at der i princippet stilles krav om den samme dokumentation for ansøgninger.
22007A1219(01)

Aftale mellem Det Europæiske Fællesskab og Den Tidligere Jugoslaviske Republik Makedonien om tilbagetagelse af personer, der er bosiddende uden tilladelse - Fælles erklæringer



EU-Tidende nr. L 334 af 19/12/2007 s. 0007 - 0024
20071122

Aftale

i form af brevveksling om midlertidig anvendelse af fiskeripartnerskabsaftalen mellem Det Europæiske Fællesskab og Republikken Mozambique

A. Brev fra Mozambiques regering

Hr.

Under henvisning til fiskeriaftalen mellem Det Europæiske Fællesskab på den ene side og Republikken Mozambique på den anden side, der blev paraferet den 21. december 2006, herunder protokollen, bilaget og tillæggene til bilaget, og hvori fiskerimulighederne og den finansielle modydelse for perioden 1. januar 2007- 31. december 2011 fastsættes, skal jeg hermed meddele Dem, at Republikken Mozambiques regering er rede til at anvende ovennævnte aftale midlertidigt fra den 1. januar 2007, indtil den træder i kraft i henhold til aftalens artikel 17, forudsat at Det Europæiske Fællesskab er rede til at gøre det samme.

Det er en forudsætning, at første rate af den finansielle modydelse fastsat i protokollens artikel 2 indbetales senest den 31. oktober 2007.

Jeg ville være Dem taknemmelig, hvis De over for mig vil bekræfte, at Det Europæiske Fællesskab er indforstået med en sådan midlertidig anvendelse.

Modtag, hr., forsikringen om min mest udmærkede højagtelse

For regeringen for Republikken Mozambique

B. Brev fra Det Europæiske Fællesskab

Hr.

Jeg anerkender hermed modtagelsen af Deres brev af dags dato med følgende ordlyd:

"Under henvisning til fiskeriaftalen mellem Det Europæiske Fællesskab på den ene side og Republikken Mozambique på den anden side, der blev paraferet den 21. december 2006, herunder protokollen, bilaget og tillæggene til bilaget, og hvori fiskerimulighederne og den finansielle modydelse for perioden 1. januar 2007- 31. december 2011 fastsættes, skal jeg hermed meddele Dem, at Republikken Mozambiques regering er rede til at anvende ovennævnte aftale midlertidigt fra den 1. januar 2007, indtil den træder i kraft i henhold til aftalens artikel 17, forudsat at Det Europæiske Fællesskab er rede til at gøre det samme.

Det er en forudsætning, at første rate af den finansielle modydelse fastsat i protokollens artikel 2 indbetales senest den 31. oktober 2007.

De bedes bekræfte, at Det Europæiske Fællesskab er indforstået med en sådan midlertidig anvendelse.".

Jeg kan hermed bekræfte, at Det Europæiske Fællesskab er indforstået med en sådan midlertidig anvendelse.

Modtag, hr., forsikringen om min mest udmærkede højagtelse.

På vegne af Det Europæiske Fællesskab

--------------------------------------------------
Rådets afgørelse

af 16. juni 2008

om undertegnelse og indgåelse af interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender

(2008/474/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, og artikel 300, stk. 3, første punktum,

under henvisning til forslag fra Kommissionen, og

ud fra følgende betragtninger:

(1) Det er i afventning af ikrafttrædelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side, undertegnet i Luxembourg den 16. juni 2008, nødvendigt at godkende interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender, idet følgende benævnt "aftalen".

(2) Handelsbestemmelserne i aftalen er af ekstraordinær karakter og er forbundet med den politik, der føres inden for rammerne af stabiliserings- og associeringsprocessen, og udgør ikke for Den Europæiske Union nogen præcedens for Fællesskabets handelspolitik over for andre tredjelande end de vestlige Balkanlande.

(3) Aftalen bør derfor undertegnes og godkendes —

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender, de dertil knyttede bilag og protokoller og fælleserklæringerne og erklæringen fra Fællesskabet, der er knyttet til slutakten, godkendes herved på Fællesskabets vegne.

Teksterne til de i stk. 1 omhandlede akter er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til på Fællesskabets vegne at undertegne aftalen og deponere det i aftalens artikel 58 omhandlede godkendelsesinstrument.

Udfærdiget i Luxembourg, den 16. juni 2008.

På Rådets vegne

D. Rupel

Formand

--------------------------------------------------
OVERSÆTTELSE

Aftale

i form af brevveksling mellem Det Europæiske Fællesskab og Ukraine om eksportafgifter

A. Brev fra regeringen for Ukraine

Kiev, den 11. december 2007

Hr.,

Som led i partnerskabs-og samarbejdsaftalen af 14. juni 1994 mellem De Europæiske Fællesskaber og deres medlemsstater på den ene side og Ukraine på den anden side og efter forhandlinger om Ukraines tiltrædelse af Verdenshandelsorganisationen skal jeg med dette brev bekræfte, at de afgifter, Ukraine pålægger varer med oprindelse i Ukraine, som eksporteres til Det Europæiske Fællesskab, afskaffes ved ikrafttrædelsen af en aftale mellem EU og Ukraine om et frihandelsområde, der vil blive forhandlet efter afslutningen af forhandlingerne om Ukraines tiltrædelse af WTO, inden for rammerne af en ny udvidet aftale.

Jeg foreslår, at der med dette brev og Deres svar oprettes en formel aftale mellem os.

Denne aftale træder i kraft fra den dato, hvor Det Europæiske Fællesskab modtager skriftlig meddelelse fra Ukraine om, at Ukraine har afsluttet de nødvendige interne procedurer.

Jeg bekræfter, at der med dette brev og Deres svar oprettes en formel aftale mellem os.

Modtag, hr., forsikringen om min mest udmærkede højagtelse.

For regeringen for Ukraine

M. Azarov

B. Brev fra Det Europæiske Fællesskab

Bruxelles, den 1. april 2008

Hr.,

Jeg skal hermed anerkende modtagelsen af og takke for Deres skrivelse af 11. december 2007 med følgende ordlyd:

"Som led i partnerskabs- og samarbejdsaftalen af 14. juni 1994 mellem De Europæiske Fællesskaber og deres medlemsstater på den ene side og Ukraine på den anden side og efter forhandlinger om Ukraines tiltrædelse af Verdenshandelsorganisationen skal jeg med dette brev bekræfte, at de afgifter, Ukraine pålægger varer med oprindelse i Ukraine, som eksporteres til Det Europæiske Fællesskab, afskaffes ved ikrafttrædelsen af en aftalen mellem EU og Ukraine om et frihandelsområde, der vil blive forhandlet efter afslutningen af forhandlingerne om Ukraines tiltrædelse af WTO, inden for rammerne af en ny udvidet aftale.

Jeg foreslår, at der med dette brev og Deres svar oprettes en formel aftale mellem os.

Denne aftale træder i kraft fra den dato, hvor Det Europæiske Fællesskab modtager skriftlig meddelelse fra Ukraine om, at Ukraine har afsluttet de nødvendige interne procedurer.

Jeg bekræfter, at der med dette brev og Deres svar oprettes en formel aftale mellem os."

Jeg bekræfter, at der med ovennævnte skrivelse og mit svar oprettes en formel aftale mellem os.

Modtag, hr., forsikringen om min mest udmærkede højagtelse.

På vegne af Det Europæiske Fællesskab

P. Mandelson

--------------------------------------------------
Protokol

om ændring af bilag I og II til aftalen mellem Det Europæiske Fællesskab og Kongeriget Marokko om visse aspekter af lufttrafik

DET EUROPÆISKE FÆLLESSKAB

på den ene side, og

KONGERIGET MAROKKO

på den anden side

i det følgende benævnt "parterne",

under henvisning til aftalerne mellem Bulgarien og Rumænien og Kongeriget Marokko, underskrevet henholdsvis i Rabat den 14. oktober 1966 og i Bukarest den 6. december 1971,

under henvisning til aftalen mellem Det Europæiske Fællesskab og Kongeriget Marokko om visse aspekter af lufttrafik, undertegnet i Bruxelles den 12. december 2006 (i det følgende benævnt "den horisontale aftale"),

under henvisning til Republikken Bulgariens og Rumæniens tiltrædelse til Den Europæiske Union og dermed til Fællesskabet den 1. januar 2007 —

ER BLEVET ENIGE OM FØLGENDE:

Artikel 1

De følgende bestemmelser føjes til den horisontale aftales bilag I, punkt a):

- "— Aftale mellem Folkerepublikken Bulgarien og Kongeriget Marokko om lufttrafik, underskrevet i Rabat den 14. oktober 1966 (i det følgende benævnt "aftalen Marokko-Bulgarien")

- — Aftale mellem Den Socialistiske Republik Rumæniens regering og Kongeriget Marokkos regering om civil lufttrafik, underskrevet i Bukarest den 6. december 1971 (i det følgende benævnt "aftalen Marokko-Rumænien").

Ændret ved aftalememorandummet underskrevet i Rabat den 29. februar 1996."

Artikel 2

De følgende bestemmelser føjes til den horisontale aftales bilag II:

Under punkt a) (En medlemsstats udpegning af luftfartsselskaber):

- "— artikel 3 i aftalen Marokko-Rumænien".

Under punkt b) (Afvisning, tilbagekaldelse, suspension eller begrænsning af godkendelser eller tilladelser):

- "— artikel 7 i aftalen Marokko-Bulgarien

- — artikel 3 og 4 i aftalen Marokko-Rumænien".

Under punkt c) (Myndighedskontrol):

- "— artikel 8 i aftalen Marokko-Bulgarien".

Under punkt d) (Beskatning af flybrændstof):

- "— artikel 3 i aftalen Marokko-Bulgarien

- — artikel 8 i aftalen Marokko-Rumænien".

Under punkt e) (Takster for transport inden for Det Europæiske Fællesskab):

- "— artikel 16 i aftalen Marokko-Bulgarien

- — artikel 7 i aftalen Marokko-Rumænien".

Artikel 3

Denne protokol træder i kraft, når parterne har givet hinanden notifikation om afslutningen af de interne procedurer, som er nødvendige for, at den kan træde i kraft.

Artikel 4

Denne protokol er udfærdiget på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.

--------------------------------------------------